Рођена је 15. августа 1925. у селу Биоски, на Тари, у близини Ужица. Потицала је из сиромашне земљорадничке породице. Била је најстарије дете у породици њеног оца Милоша. Имала је још три сестре — Драгињу, Марију и Ему и једанаест година млађег брата Александра званог Лала. Њен стриц Никола Милосављевић, чија је жена млада умрла, погинуо је у Церској бици, 1914. па је бригу о његова три сина Душану, Павлу и Миљку, преузео његов брат Милош. Одрастање у многочланој сиромашној породици било је тешко.